
RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.4/2017 privind prorogarea termenului prevăzut la art. IV din Ordonanţa de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice, precum şi pentru stabilirea de măsuri în acordarea unor beneficii de asistenţă socială

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice, Comisia juridică, de disciplină şi imunităţi şi Comisia pentru muncă şi protecţie socială au fost sesizate cu dezbaterea în fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.4/2017 privind prorogarea termenului prevăzut la art. IV din Ordonanţa de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice, precum şi pentru stabilirea de măsuri în acordarea unor beneficii de asistenţă socială, trimis comisiilor cu adresa 
nr. PLx 151/2017 din 6 martie 2017.

Proiectul de lege are ca obiect de reglementare aprobarea Ordonanţei de urgenţă a Guvernului nr.4/2017, având ca scop prorogarea până la data de 15 august 2017 a termenului prevăzut la art. IV din OUG nr.51/2016 şi actualizarea, până la data de 1 aprilie 2017, a Normelor metodologice aplicare a prevederilor Legii nr.416/2001 privind venitul minim garantat, a Normelor metodologice de aplicare a prevederilor Legii nr.277/2010 privind alocaţia pentru susţinerea familiei, şi a Normelor metodologice de aplicare a prevederilor Ordonanţei de urgenţă a Guvernului nr.70/2011 privind măsurile de protecţie socială în perioada sezonului rece.
Potrivit prevederilor art.75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul a adoptat proiectul de lege în şedinţa din 27 februarie 2017.

La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr. 8/12.01.2017)

· avizul favorabil al Comisiei pentru administraţie publică şi amenajarea teritoriului (nr.4c-6/29/14.03.2017)

· avizul favorabil al Comisiei pentru mediu şi echilibru ecologic 
(nr.4c-27/146/22.03.2017).

În conformitate cu prevederile art.61 din Regulamentul Camerei Deputaţilor, republicat, cele trei comisii au dezbătut proiectul de lege în şedinţe separate.
Membrii Comisiei pentru agricultură, silvicultură, industrie alimentară şi  servicii specifice au examinat proiectul de lege în şedinţa din 5 aprilie 2017. La lucrările comisiei au fost prezenţi 23 de deputaţi din totalul de 24 de membri. În urma dezbaterilor, membrii comisiei au hotărât, cu unanimitate de voturi, adoptarea proiectului de lege în forma prezentată. 
Membrii Comisiei juridice, de disciplină şi imunităţi au examinat proiectul de lege în şedinţa din 25 aprilie 2017. La şedinţa comisiei, au fost prezenţi deputaţii conform listei de prezenţă. În urma dezbaterilor, membrii comisiei au hotărât, cu majoritate de voturi, adoptarea proiectului de lege în forma prezentată. 
Membrii Comisiei pentru muncă şi protecţie socială au examinat proiectul de lege în şedinţa din 3 mai  2017. La lucrările comisiei, au fost prezenţi 17 deputaţi din totalul de 21 de membri. În urma dezbaterii, membrii comisiei au hotărât, cu unanimitate de voturi, adoptarea proiectului de lege în forma prezentată. 

În raport de obiectul şi conţinutul său, proiectul de lege face parte din categoria legilor ordinare.

În urma finalizării dezbaterilor, membrii celor trei comisii au hotărât să propună Plenului Camerei Deputaţilor adoptarea proiectului de lege în forma prezentată. 
	PREŞEDINTE,

Adrian Solomon


	PREŞEDINTE,

Ioan Munteanu

	PREŞEDINTE,

Eugen Nicolicea



	SECRETAR,

Violeta Răduţ


	SECRETAR,

Dan Ciocan

	SECRETAR,

Costel Nicolae Dunava



	Întocmit,

Consilier parlamentar Sorina Szabo
	Întocmit,

Consilier parlamentar Gabriela Ciurea
	Întocmit,

Consilier parlamentar Alina Grigorescu

